Komission asetus (EY) N:o 1279/98, annettu 19 päivänä kesäkuuta 1998, Puolan tasavallalle, Unkarin tasavallalle, Tsekin tasavallalle, Slovakialle, Bulgarialle ja Romanialle neuvoston asetuksessa (EY) N:o 3066/95 säädettyjen naudanlihan tariffikiintiöiden soveltamista koskevien yksityiskohtaisten sääntöjen vahvistamisesta



Virallinen lehti nro L 176 , 20/06/1998 s. 0012 - 0016



KOMISSION ASETUS (EY) N:o 1279/98, annettu 19 päivänä kesäkuuta 1998, Puolan tasavallalle, Unkarin tasavallalle, T Osekin tasavallalle, Slovakialle, Bulgarialle ja Romanialle neuvoston asetuksessa (EY) N:o 3066/95 säädettyjen naudanlihan tariffikiintiöiden soveltamista koskevien yksityiskohtaisten sääntöjen vahvistamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 (1), sellaisena kuin se on viimeksi muutettuna asetuksella (EY) N:o 1595/97 (2), ja erityisesti sen 8 artiklan, sekä katsoo, että asetuksessa (EY) N:o 3066/95 säädetään naudanlihaa koskevien tariffikiintiöiden avaamisesta alennetuin tullein; on syytä antaa soveltamista koskevat yksityiskohtaiset säännöt useaksi vuodeksi; tässä tarkoituksessa olisi noudatettava kyseisille kiintiöille aiemmin yhdeksi vuodeksi vahvistettuja säännöksiä, vahvistettujen määrien tuonnin säännöllisyyden varmistamiseksi olisi aiheellista jakaa kyseiset määrät eri jaksoille, olisi säädettävä mainitun järjestelmän hallinnoimisesta tuontitodistusten avulla; tätä varten olisi annettava erityisesti hakemusten tekemistä koskevat yksityiskohtaiset säännöt sekä säädettävä tiedoista, jotka on merkittävä todistushakemuksiin ja todistuksiin, poiketen tarvittaessa maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä säännöistä 16 päivänä marraskuuta 1988 annetun komission asetuksen (ETY) N:o 3719/88 (3), sellaisena kuin se on viimeksi muutettuna asetuksella (EY) N:o 1044/98 (4), tietyistä säännöksistä sekä naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä ja asetuksen (ETY) N:o 2377/80 kumoamisesta 26 päivänä kesäkuuta 1995 annetun komission asetuksen (EY) N:o 1445/95 (5), sellaisena kuin se on viimeksi muutettuna asetuksella (EY) N:o 759/98 (6), tietyistä säännöksistä; lisäksi olisi säädettävä, että todistukset annetaan harkinta-ajan jälkeen ja tarvittaessa yhteistä vähennysprosenttia noudattaen, naudanliha-alan järjestelmään sisältyvän keinotteluvaaran vuoksi toimijoilta olisi edellytettävä tarkkojen edellytysten noudattamista mainittuun järjestelmään pääsemiseksi, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksessa (EY) N:o 3066/95 säädetyissä kiintiöissä tapahtuva tämän asetuksen liitteessä I tarkoitettujen tuotteiden tuonti yhteisöön edellyttää tuontitodistuksen esittämistä. Kyseiseen järjestelmään kuuluvien tuotteiden vuosittaiset määrät ja yhteisessä tullitariffissa vahvistettujen tullien alennusprosentit esitetään liitteessä I. 2 artikla Edellä 1 artiklassa tarkoitetut määrät porrastetaan kullekin kiintiökaudelle seuraavasti: - 25 prosenttia jaksolle 1 päivästä heinäkuuta 30 päivään syyskuuta - 25 prosenttia jaksolle 1 päivästä lokakuuta 31 päivään joulukuuta - 25 prosenttia jaksolle 1 päivästä tammikuuta 31 päivään maaliskuuta - 25 prosenttia jaksolle 1 päivästä huhtikuuta 30 päivään kesäkuuta. Jos kiintiökauden aikana edellisessä kohdassa täsmennettyjen ensimmäisen, toisen tai kolmannen jakson osalta jätettyjen tuontitodistushakemusten kohteena olevat määrät ovat käytettävissä olevia määriä pienempiä, jäljellä olevat määrät lisätään seuraavalla jaksolla käytettävissä olevaan määrään. 3 artikla 1. Tuontikiintiöistä osalliseksi pääsemiseksi: a) tuontitodistuksen hakijan on oltava luonnollinen henkilö tai oikeushenkilö, joka hakemuksen jättöhetkellä pystyy kyseisen jäsenvaltion toimivaltaisia viranomaisia tyydyttävällä tavalla todistamaan harjoittaneensa viimeisten kahdentoista kuukauden aikana vähintään yhden kerran kaupallista toimintaa naudanliha-alalla kolmansien maiden kanssa; hakijan on oltava merkitty kansalliseen alv-rekisteriin; b) todistushakemus voidaan tehdä ainoastaan siinä jäsenvaltiossa, jossa hakija on merkitty rekisteriin; c) todistushakemuksen on jokaisen liitteessä I tarkoitetun tuoteryhmän osalta koskettava vähintään 15 tonnin tuotepainona ilmaistuna ylittämättä 2 artiklassa säädettyä käytettävissä olevaa määrää. Tuoteryhmällä tarkoitetaan yhden ainoan liitteessä I tarkoitetun maan alkuperätuotteita; tuoteryhmä kattaa joko CN-koodeihin 0201 ja 0202 kuuluvat tuotteet tai CN-koodeihin 1602 50 31 ja 1602 50 39 kuuluvat tuotteet; d) todistushakemuksen ja todistuksen 8 kohdassa on oltava maininta alkuperämaasta; todistus velvoittaa tuontiin mainitusta maasta; e) todistushakemuksen ja todistuksen 20 kohdassa on oltava vähintään yksi seuraavista maininnoista: - Reglamento (CE) n° 1279/98 - Forordning (EF) nr. 1279/98 - Verordnung (EG) Nr. 1279/98 - Êáíïíéóìüò (ÅÊ) áñéè. 1279/98 - Regulation (EC) No 1279/98 - Règlement (CE) n° 1279/98 - Regolamento (CE) n. 1279/98 - Verordening (EG) nr. 1279/98 - Regulamento (CE) nº 1279/98 - Asetus (EY) N:o 1279/98 - Förordning (EG) nr 1279/98. 2. Poiketen siitä, mitä asetuksen (EY) N:o 1445/95 5 artiklassa säädetään, todistushakemuksen ja todistuksen 16 kohdassa mainitaan jompikumpi samassa luetelmakohdassa mainittu CN-koodi: - 0201, 0202 - 1602 50 31, 1602 50 39. 4 artikla 1. Todistushakemukset on jätettävä kunkin 2 artiklassa tarkoitetun jakson ensimmäisten 10 päivän aikana. 2. Hakija voi tehdä yhden ainoan hakemuksen. Hakijan tehdessä useamman kuin yhden jotakin tuoteryhmää koskevan hakemuksen mitään samaan ryhmään kuuluvaa tuotetta koskevaa hakemusta ei voida hyväksyä. 3. Jäsenvaltioiden on annettava komissiolle tiedoksi käytettävissä olevia määriä koskevat hakemukset viimeistään viidentenä hakemuksen jättökauden päättymistä seuraavana työpäivänä. Tiedonantoon on sisällyttävä luettelon hakijoista haetun määrän, CN-koodin ja tuotteiden alkuperämaan mukaan eriteltynä. Kaikki tiedonannot, mukaan lukien "tyhjät ilmoitukset", on lähetettävä teleksillä tai faksilla tämän asetuksen liitteessä II olevaa lomaketta käyttäen. 4. Komissio päättää, mitkä todistushakemukset voidaan hyväksyä. Jos määrät, joille todistuksia on haettu, ylittävät käytettävissä olevat määrät, komissio vahvistaa haettuja määriä koskevan yhdenmukaisen vähennysprosentin. 5. Todistukset on annettava niin pian kuin mahdollista, ellei komission hakemusten hyväksymispäätöksestä muuta johdu. 5 artikla 1. Asetuksen (ETY) N:o 3719/88 ja (EY) N:o 1445/95 säännöksiä sovelletaan, sanotun kuitenkaan rajoittamatta tämän asetuksen säännösten soveltamista. 2. Tämän asetuksen mukaisesti annetut tuontitodistukset ovat voimassa 90 päivää niiden asetuksen (ETY) N:o 3719/88 21 artiklan 2 kohdan mukaisesta antopäivästä. Yksikään todistus ei kuitenkaan ole voimassa antopäivää seuraavan 30 päivän kesäkuuta jälkeen. 3. Annetut todistukset ovat voimassa koko yhteisössä. 6 artikla Tuotteet luovutetaan vapaaseen liikkeeseen sen jälkeen, kun niistä on esitetty joko EUR.1-tavaratodistus, jonka viejämaa on antanut Eurooppa-sopimuksiin liitetyn pöytäkirjan n:o 4 mukaisesti, tai ilmoitus, jonka viejä on laatinut mainittujen pöytäkirjojen määräysten mukaisesti. 7 artikla Tämä asetus tulee voimaan 1 päivänä heinäkuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 19 päivänä kesäkuuta 1998. Komission puolesta Franz FISCHLER Komission jäsen (1) EYVL L 328, 30.12.1995, s. 31 (2) EYVL L 216, 8.8.1997, s. 1 (3) EYVL L 331, 2.12.1988, s. 1 (4) EYVL L 149, 20.5.1998, s. 11 (5) EYVL L 143, 27.6.1995, s. 35 (6) EYVL L 105, 4.4.1998, s. 7 LIITE I >TAULUKON PAIKKA> LIITE II >KAAVION ALKU> Faksinumero: (32-2) 296 60 27 [Asetuksen (EY) N:o 1279/98 soveltaminen] EUROOPAN YHTEISÖJEN KOMISSIO PO VI/D/2 - NAUDANLIHA-ALA TUONTITODISTUSHAKEMUS Päivämäärä: Jakso: Jäsenvaltio: Alkuperämaa Hakijan numero (1) Hakija (nimi ja osoite) Määrä (tonneina) CN-koodit Yhteensä: Jäsenvaltio: Faksinumero: Puhelinnumero: (1) Juokseva numerointi. >KAAVION LOOPU>